**Злата Огневіч** (сапр. імя Інна Леанідаўна Бардзюг; нар. 12 студзеня 1986, Мурманск) — украінская спявачка. Прадстаўніца Украіны на конкурсе песні Еўрабачанне 2013.

Біяграфія
---------

Іна Леанідаўна Бардзюг нарадзілася ў Мурманску ў сям’і ваеннага хірурга і педагога. Пачала займацца музыкай у Судаку (Крым), куды пераехала з сям’ёй у 5 гадоў. Станаўленне Златы ўжо ў якасці прафесійнай спявачкі адбылося ў Кіеве, дзе дзяўчына стала выпускніцай Кіеўскага інстытута музыкі імя Гліэра па спецыялізацыі «Джазавы вакал».

Злата Огневіч з’яўляецца салісткай Дзяржаўнага ансамбля песні і танца Узброеных сіл Украіны, таксама спявала ў лаціна-бэнд.

У 2010 годзе Злата Огневіч стала фіналісткай нацыянальнага адбору конкурсу «Еўрабачанне-2010» ад Украіны з песняй «Tiny Island», але не атрымала перамогу. У 2011 годзе прыняла ўдзел у адборы на «Еўрабачанне-2011» з песняй «Зозуля», але таксама не атрымала перамогу.

Выступала ў якасці спецыяльнага госця на міжнародным конкурсе «Славянскі базар» у Віцебску.

У 2011 годзе на конкурсе Crimea Music Fest заняла першае месца і ў дадатак атрымала прыз прэсы.

У снежні 2012 года Злата перемагла ў нацыянальным адборы з песняй «Gravity» і ў маі 2013 года прадставіла Украіну на 58-м конкурсе песні «Еўрабачанне» ў Мальмё, дзе яна заняла трэцяе месца. Пасля конкурсу Злата атрымала Ганаровую грамату Кабінета Міністраў Украіны і гадзіннік ад прэм’ер-міністра Украіны Мікалая Азарава за выключны ўклад у развіццё ўкраінскага мастацтва.

30 лістапада 2013 года разам з Цімурам Мірашнічэнкам была вядучай 11-га Дзіцячага конкурсу песні «Еўрабачанне», які праходзіў у Кіеве.

У студзені 2014 года Злата з Данецкім хорам заняла 2-е месца ў тэлешоу «Бітвы хораў». У тым жа годзе яна атрымала ўзнагароду ў намінацыі «Спявачка года» 11-га нацыянальнага рэйтынгу «Фаварыты Поспеху».

### Палітычная кар’ера

Злата Огневіч была чацвёртай у спісе Радыкальнай партыі Алега Ляшко на парламенцкіх выбарах ва Украіне 2014 года і была абрана дэпутатам. Яна і яе сям’я адмовіліся браць расійскія пашпарты пасля анексіі Крыма Расійскай Федэрацыяй, і ў знак пратэсту яна скасавала кантракты з уладамі паўвострава. Збірае грошы дабрачыннымі канцэртамі для ўкраінскай арміі.

10 лістапада 2015 года яна адмовілася ад дэпутацкага мандата.

Зноскі
------

1. ↑  Злата Огнєвіч представлятиме Україну на Євробаченні-2013
2. ↑  Прем'єр-міністр зустрівся зі Златою Огнєвич (укр.).  old.kmu.gov.ua (24 мая 2013). Архівавана з першакрыніцы 20.02.2019. Праверана 20.02.2019.
3. ↑  Руслана розридалася на сцені "Битви хорів", почувши про перемогу своєї команди (укр.).  1plus1.ua (5 студзеня 2014). Архівавана з першакрыніцы 20.02.2019. Праверана 20.02.2019.
4. ↑  Переможці конкурсу торгових марок «Фаворити Успіху» оголошені на 11-ій церемонії нагородження (укр.)
5. ↑  Radical Party MP Zlata Ohnevych renounces lawmaking powers (англ.).  Interfax-Ukraine (10 лiстапада 2015). Праверана 22 лістапада 2015.

Спасылкі
--------

* Афіцыйны вэб-сайт спявачкі


|  |  |  |
| --- | --- | --- |
| Папярэднік**Гайтана** | **Украіна на конкурсе песні Еўрабачанне**2013 | Пераемнік**Марыя Ярамчук** |

| ⛭Удзельнікі Еўрабачання 2013 |
| --- |
| Фінал  | 
* Іспанія «El Sueño de Morfeo»
* Францыя Амандзін Буржуа
* Германія «Cascada»
* Італія Марка Менгоні
* Вялікабрытанія Боні Тайлер
* Швецыя Робін Шэрнберг

 |
| Першы паўфінал | 
* Данія Эмілі дэ Форэст
* Украіна Злата Огневіч
* Нідэрланды Анук
* Славенія Ханна Манчыні
* Літва Андрус Появіс
* Беларусь Алена Ланская
* Рэспубліка Кіпр Дэспіна Алімпіу
* Чарнагорыя «Who See» і Ніна Жыжыч
* Бельгія Раберта Белароса
* Харватыя «Klapa s Mora»
* Аўстрыя Наталля Келі
* Расія Дзіна Гарыпава
* Ірландыя Раян Долан
* Эстонія Біргіт Ыйгемеэль
* Сербія «Moje 3»
* Малдова Алена Мун

 |
| Другі паўфінал  | 
* Мальта Джанлука Безіна
* Ісландыя Эйтаўр Інгі Гюнлёйгсан
* Сан-Марына Валянціна Манета
* Паўночная Македонія Влатка Лазаноскі і Эсма Рэджэпава
* Албанія Адрыян Люльгюрай і Бледар Сейка
* Швейцарыя «Takasa»
* Грузія Сафа Гелавані і Надзіка Тацішвілі
* Арменія «Dorians»
* Фінляндыя Крыста Сіегфрыдс
* Латвія «PeR»
* Нарвегія Маргарэт Бергер
* Грэцыя «Koza Mostra» і Агафонас Іакавідыс
* Балгарыя Еліца Тодарава і Стоян Янкулаў
* Венгрыя ByeAlex
* Ізраіль Моран Мазар
* Азербайджан Фарыд Мамедаў
* Румынія Чэзар

 |